ମଙ୍ଗଳବାର ସନ୍ଧ୍ୟାରେ 'ସମାଜ'ର କାର୍ଯ୍ୟକାରୀ ସମ୍ପାଦକ ସୁଶାନ୍ତ ମହାନ୍ତିଙ୍କୁ ବ୍ୟକ୍ତିଗତ ଭାବେ ଫୋନ୍ କରି ଉପରୋକ୍ତ ବାର୍ତ୍ତାଳାପ କରିଛନ୍ତି ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ। ଓଡ଼ିଶା ଭଳି ରାଜ୍ୟରେ ଘରୋଇ ହସ୍ପିଟାଲରେ ସନ୍ଦିଗ୍ଧଙ୍କ ମାଗଣା କରୋନା ପରୀକ୍ଷା କରାଇବା ବ୍ୟବସ୍ଥା କରିବାକୁ ପ୍ରଧାନମନ୍ତ୍ରୀଙ୍କୁ ଶ୍ରୀ ମହାନ୍ତି ଅନୁରୋଧ କରିଥିଲେ। ଏନେଇ ପଦକ୍ଷେପ ନିଆଯିବ ବୋଲି ପ୍ରଧାନମନ୍ତ୍ରୀ କହିଛନ୍ତି।
ସୂଚନାଯୋଗ୍ୟ, ମଙ୍ଗଳବାର ସକାଳେ ଭିଡ଼ିଓ କନ୍ଫରେନ୍ସି ଜରିଆରେ ପ୍ରଧାନମନ୍ତ୍ରୀ ମୋଦୀ 'ସମାଜ' ର ଶ୍ରୀ ମହାନ୍ତିଙ୍କ ସମେତ ଦେଶର ପ୍ରମୁଖ ୨୩ଟି ଛାପା ଗଣମାଧ୍ୟମର ସଂପାଦକମାନଙ୍କ ସହ କରୋନା ପରିସ୍ଥିତି ମୁକାବିଲା ଦିଗରେ ଆଲୋଚନା କରିବା ସହ ପ୍ରସ୍ତାବ ଲୋଡ଼ିଥିଲେ। ସନ୍ଧ୍ୟାରେ ଦେଶବାସୀଙ୍କୁ ବାର୍ତ୍ତା ଦେବାର କିଛି ସମୟ ପରେ ପ୍ରଧାନମନ୍ତ୍ରୀ 'ସମାଜ' କାର୍ଯ୍ୟାଳୟକୁ ଫୋନ୍ କରିଥିଲେ।
